Diari Oficial de la Generalitat Valenciana


Sumari del DOGV 8600, del 26-07-2019 (2019/7682)

RESOLUCIÓ de 23 de juliol de 2019, del director general de l'Institut Valencià d'Atenció Social-Sanitària, per la qual es publiquen els resultats provisionals corresponents a la fase de baremació de mèrits en el procés de cobertura de llocs temporals convocat mitjançant Resolució d'11 de juliol de 2018, del director general de l'Institut Valencià d'Atenció Social-Sanitària.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8600

Data del DOGV
:   26-07-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7682


Data del document
:   23-07-2019

Organisme emissor
:   Institut Valencià d'Atenció Social i Sanitaria

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 23 de juliol de 2019, del director general de l'Institut Valencià d'Atenció Social-Sanitària, per la qual es publiquen els resultats provisionals corresponents a la fase de baremació de mèrits en el procés de cobertura de llocs temporals convocat mitjançant Resolució d'11 de juliol de 2018, del director general de l'Institut Valencià d'Atenció Social-Sanitària. [2019/7682]  
  
Primer  
Mitjançant la Resolució de 4 de juliol de 2019, del director general de l'Institut Valencià d'Atenció Social-Sanitària (IVASS), es va aprovar la llista definitiva de persones aspirants admeses i excloses en el procés convocat mitjançant la Resolució d'11 de juliol de 2018, per la qual es feia pública l'oferta de llocs temporals per a les categories d'auditor/a intern, administratiu/va, administratiu/a 50 % jornada, auxiliar administratiu, tècnic/a mitjà de contractacions, tècnic/a mitjà economicofinancer, tècnic/a mitjà de recursos humans i administratius/ves temporals.  
  
  
Segon  
Examinades les sol·licituds dels candidats i candidates admesos, la comissió avaluadora va elevar al director general la proposta de la relació de sol·licitants admesos amb la respectiva puntuació de les categories auditor/a intern, tècnic/a mitjà de contractacions, tècnic/a mitjà economicofinancer i tècnic/a mitjà de recursos humans.  
  
  
Tercer  
De conformitat amb el que s'exposa en l'apartat anterior, s'aproven els resultats provisionals corresponents a la fase de baremació, obtinguts per les persones aspirants admeses en el procés convocat mitjançant la Resolució d'11 de juliol de 2018, de les categories d'auditor/a intern, tècnic/a mitjà de contractacions, tècnic/a mitjà economicofinancer i tècnic/a mitjà de recursos humans.  
  
Quart  
Els candidats i les candidates podran fer les al·legacions en relació amb la puntuació provisional obtinguda en la fase de baremació de mèrits. Per motius d'urgència, el termini per a formular al·legacions serà de cinc dies hàbils comptats a partir de l'endemà de la publicació d'aquesta resolució.  
  
Cinqué  
Les al·legacions s'adreçaran a la comissió avaluadora de l'IVASS mitjançant una sol·licitud escrita en què s'indicarà el motiu de l'al·legació; a més, s'aportarà, si escau, la documentació justificativa de les al·legacions.  
Els escrits d'al·legacions s'hauran de presentar en el registre d'entrada dels serveis centrals de l'IVASS, situat al carrer d'Amadeu de Savoia, núm. 2, València 46376; en els serveis territorials de Castelló, situats al carrer de Tenerías, núm. 43, baixos, Castelló de la Plana 12334, i en els serveis territorials d'Alacant, situats al carrer d'Emilio Hernández Selva, núm. 117, Elx 03278. Així mateix, els escrits d'al·legacions es podran presentar per qualsevol altre mitjà dels previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
Sisé  
Una vegada examinades les al·legacions i les proves aportades, la comissió avaluadora formularà una proposta al director general, que dictarà una resolució en què aprovarà, amb caràcter definitiu, la relació de persones admeses i indicarà la puntuació obtinguda.  
  
València, 23 de juliol de 2019.- El director general de l'Institut Valencià d'Atenció Social-Sanitària: Ángel Bonafé Osca.